Document ID: 32008D0681

ODLOČBA KOMISIJE
z dne 28. julija 2008
o nevključitvi nekaterih snovi v priloge I, IA ali IB k Direktivi 98/8/ES Evropskega parlamenta in Sveta o dajanju biocidnih pripravkov v promet
(notificirano pod dokumentarno številko C(2008) 3854)
(Besedilo velja za EGP)
(2008/681/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (1) in zlasti drugega pododstavka člena 16(2) Direktive,
ob upoštevanju naslednjega:
(1)
Uredba Komisije (ES) št. 1451/2007 z dne 4. decembra 2007 o drugi fazi desetletnega delovnega programa iz člena 16(2) Direktive 98/8/ES Evropskega parlamenta in Sveta v zvezi z dajanjem biocidnih proizvodov v promet (2) določa seznam aktivnih snovi, ki jih je treba oceniti zaradi njihove možne vključitve v priloge I, IA ali IB k Direktivi 98/8/ES.
(2)
Za več kombinacij snov/vrsta proizvoda, vključenih v navedeni seznam, so se vsi udeleženci umaknili iz programa pregledovanja ali pa država članica, imenovana za poročanje o pregledu, ni prejela nobenega popolnega dosjeja v roku, določenem v členih 9 in 12(3) Uredbe (ES) št. 1451/2007.
(3)
Zato je Komisija na podlagi členov 11(2), 12(1) in 13(5) Uredbe (ES) št. 1451/2007 o tem ustrezno obvestila države članice. Navedeno obvestilo je bilo javno objavljeno preko elektronskih sredstev 22. junija 2007.
(4)
Tri mesece po navedeni objavi ni nobena oseba ali država članica izrazila zanimanja za prevzem vloge udeleženca za zadevne snovi in vrste proizvodov.
(5)
Na podlagi člena 12(5) Uredbe (ES) št. 1451/2007 zato zadevnih snovi in vrst proizvodov ni treba vključiti v priloge I, IA ali IB k Direktivi 98/8/ES.
(6)
Ukrepi, predvideni s to odločbo, so v skladu z mnenjem Stalnega odbora za biocidne pripravke -
SPREJELA NASLEDNJO ODLOČBO:
Člen 1
Snovi in vrste proizvodov, navedene v Prilogi k tej odločbi, se ne vključijo v priloge I, IA ali IB k Direktivi 98/8/ES.
Člen 2
Za namene člena 4(2) Uredbe (ES) št. 1451/2007 se ta odločba začne uporabljati dan po objavi v Uradnem listu Evropske unije.
Člen 3
Ta odločba je naslovljena na države članice.
V Bruslju, 28. julija 2008

Labels: 0
3
1
20